stanford-oval/wikipedia huggingface dataset:
ניקרבוקרים
היסטוריה

בספרו של וושינגטון אירווינג "ההיסטוריה של ניו יורק" מוזכרת דמותו של דיטריך ניקרבוקר (Diedrich Knickerbocker) ההולנדי. דמות זו מבוססת על דמות היסטורית אמיתית - הרמן ניקרבוקר, שהיה צאצא של משפחה הולנדית שהגיע לניו אמסטרדם בשנת 1682.
בעקבות ספרו של אירווינג, השם "ניקרבוקר" הפך לכינוי לתושבי העיר ממוצא הולנדי אשר לבשו מכנסי שלושת-רבעי, ובהמשך גם לכינוי של תושב משפחה ותיקה של העיר ניו יורק. לימים הוקם מועדון הספורט ניו יורק ניקרבוקרס בשנת 1842 שנודע כמועדון ה"ניקס" (בקיצור של השם).
הניקרבוקרים היו פופולריים ביותר בתקופה שקדמה למלחמת העולם הראשונה והם היו למעשי בגדי ספורט ופנאי בארצות הברית ובאנגליה.
ראו גם

ניקרבוקר גלורי
מכנסי קאפרי
פיגוע הדריסה בווקשה

| --- | --- |

 תאריך:  21 בנובמבר 2021
 מקום:  ווקשה, ויסקונסין, ארצות הברית
 מטרה:  אזרחים
 קואורדינטות:  43°00′44″N 88°13′45″W﻿ / ﻿43.012222222222°N 88.229166666667°W﻿ / 43.012222222222; -88.229166666667
 סוג:  פיגוע דריסה
 נשק:  רכב
 הרוגים:  6
 פצועים:  62
 מבצע:  Darrell Edward Brooks Jr. 
 מספר מפגעים:  1
 he
 
פיגוע הדריסה בווקשה אירע ב-21 בנובמבר 2021, בסביבות השעה 16:39, כשרכב SUV מדגם פורד אסקייפ (אנ') פרץ לתוך קהל הצועדים במצעד חג המולד בעיר ווקשה שבמדינת ויסקונסין, ארצות הברית. בפיגוע הדריסה נהרגו חמישה אנשים ונפצעו למעלה מ-40 נוספים. בין הפצועים היו 12 ילדים.
שוטר אחד ירה לעבר הרכב בעת האירוע בניסיון לעצור אותו, אך זה נמלט. זמן קצר לאחר מכן המשטרה איתרה את הרכב הפוגע, וחשוד אחד נלקח למעצר.
מושל ויסקונסין, טוני אוורס, מסר כי הוא מתפלל לשלום הנפגעים ולכל מי שהושפע מ"האירוע חסר-ההיגיון הזה", והביע תודה לכל האנשים שהזדרזו לסייע לנפגעים במהירות.
הערות שוליים

↑  Sanchez, Rosa; Hoyos, Joshua (22 בנובמבר 2021). "5 dead, over 40 injured after car drives into Christmas parade in Wisconsin: Police". ABC News. נבדק ב-22 בנובמבר 2021. {{cite news}}:  (עזרה)
↑  Bauer, Scott; Householder, Mike (21 בנובמבר 2021). "Police: 'Some fatalities' when SUV hits Wisconsin Christmas parade". Associated Press. ארכיון מ-22 בנובמבר 2021. נבדק ב-21 בנובמבר 2021. {{cite news}}:  (עזרה)
↑  "Fire Chief Steve Howard speaks about Waukesha Christmas parade incident | FOX6 News Milwaukee". WITI. 21 בנובמבר 2021. נבדק ב-22 בנובמבר 2021 – via YouTube. {{cite news}}:  (עזרה)תחזוקה - ציטוט: url-status (link)
↑  Beech, Eric; Ulmer, Alexandra (22 בנובמבר 2021). "Five dead, more than 40 injured after vehicle plows through Wisconsin parade". Reuters. {{cite news}}:  (עזרה)
↑  Rawling, Gillian (22 בנובמבר 2021). "Governor Evers "praying for Waukesha tonight"". WMTV. נבדק ב-22 בנובמבר 2021. {{cite news}}:  (עזרה)תחזוקה - ציטוט: url-status (link)
ערך זה הוא קצרמרבנושא ארצות הברית ובנושא טרור. אתם מוזמנים לתרום לוויקיפדיה ו.
Sway with Me

Sway with Me (בעברית: התנודד איתי) הוא סינגל שהוקלט על ידי הראפרית האמריקאית סוויטי והזמרת האמריקאית גלקסרה. השיר יצא לאור ב-31 בינואר 2020, על ידי חברת התקליטים אטלנטיק רקורדס, כסינגל מתוך פסקול הסרט "ציפורי הטרף: והארלי קווין המהממת".
עם יציאתו נכנס השיר אל המקום ה-32 במצעד השירים של ניו זילנד.
רקע וכתיבה

השיר נכתב על ידי סוויטי, טיה סקולה, ריאנה קיורינג, רנדל האמר, קוואבו, פבלו בלטרן רויז, קרמל קוי, נורמן ג'מבל, ניק סרזן, מייקל פולק, קאטפאד'ר, יעקב אוצ'רצ'אק, ארלי מק ואדם דוד סמול והופק על ידי ג'ייקוב אוביז וקאטפאד'ר. עם יציאתו, עלה השיר לרשת הזרמת המדיה ספוטיפיי, בדומה לשאר שירי הפסקול.
השיר נכלל בפסקול Birds of Prey: The Album של הסרט "ציפורי הטרף: והארלי קווין המהממת", לצד שירים נוספים, כדוגמת: "Diamonds", של מייגן די סטליון ונורמני, "Joke's on You", של שרלוט לורנס, "Boss Bitch", של דוג'ה קאט, ו-"Experiment on Me" של הלסי.
הפזמון של השיר הוא סמפול של הבית הראשון בשיר "Quién será", בגרסתו האנגלית "Sway", שבוצעה לראשונה על ידי דין מרטין בשנת 1954.
וידאו קליפ

הווידאו קליפ המלא של השיר הועלה לערוץ היוטיוב של אטלנטיק רקורדס ב-31 בינואר 2020, ביום צאתו של השיר כסינגל. לאורכו של הקליפ, ניתן לראות את סוויטי וגלקסרה רוקדות לצלילי השיר, תוך שניתן לראות קטעים מתוך הסרט "ציפורי הטרף: והארלי קווין המהממת".
נכון למרץ 2020, מונה הצפיות של הקליפ עומד על למעלה מ-8 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ניו זילנד | המצעד הניו זילנדי הרשמי | 32 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 31 בינואר 2020 | הזרמת מוזיקה • הורדה דיגיטלית | אטלנטיק רקורדס |  |
הערות שוליים

↑  סוויטי, טיה סקולה, ריאנה קיורינג, רנדל האמר, קוואבו, פבלו בלטרן רויז, קרמל קוי, נורמן ג'מבל, ניק סרזן, מייקל פולק, קאטפאד'ר, יעקב אוצ'רצ'אק, ארלי מק, אדם דוד סמול
1 2  Birds of Prey: The Album by Various Artists (בAustralian English), נבדק ב-2020-03-07
↑  Saweetie & GALXARA Wreak Havoc Across Town in 'Sway With Me' Off 'Birds of Prey' Soundtrack, מתוך אתר בילבורד
↑  The Official New Zealand Music Chart, THE OFFICIAL NZ MUSIC CHART (באנגלית)
1 2  Saweetie & GALXARA – Sway With Me (באנגלית), נבדק ב-2020-03-07
↑  Sway With Me (with GALXARA), נבדק ב-2020-03-07
↑  Diamonds (with Normani), נבדק ב-2020-03-07
↑  Joke's On You, נבדק ב-2020-03-07
↑  Boss Bitch, נבדק ב-2020-03-07
↑  Birds of Prey: The Album, נבדק ב-2020-03-07
1 2 3  Saweetie & GALXARA - Sway With Me (from Birds of Prey: The Album) [Official Music Video]
| סוויטי |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Pretty Bitch Music |  |
| מיני-אלבומים | High Maintenance • Icy • Pretty Summer Playlist: Season 1 • The Single Life |  |
| סינגלים | "Icy Grl" • "Up Now" • "My Type" • "Bitch from da Souf (Remix)" • "Sway with Me" • "Tap In" • "Money Mouf" • "Back to the Streets" • "Best Friend" • "Slow Clap" • "Fast (Motion)" • "Get It Girl" • "Icy Chain" • "Closer" • "Baby Boo" • "Don't Say Nothin'" |  |
| השתתפות בסינגלים | "You Come First" • "Body" • "Yuso" • "Can't Do It" • "No L's" • "Baila Conmigo" • "Triggered (Dance Mix)" • "Kings & Queens, Pt. 2" • "Confetti" • "Talkin' Bout" • "Hit It" • "Out Out" • "Faking Love" • "Handstand" • "All She Wanna Do" • "F.N.F. (Let's Go) (Remix)" |  |
| סינגלים שיווקים | "Pissed" • "Pretty Bitch Freestyle" • "Risky" |  |
חובת הראיה ברשלנות

בדיני נזיקין בישראל, סעיפים 38–40 לפקודת הנזיקין (נוסח חדש) מצויים תחת סימן ד' בפקודה, פרק העוסק בעוולת הרשלנות. סעיפים אלו דנים בהעברת נטל הראיה מהתובע לנתבע בתביעות רשלנות. 'נטל הראיה' משמעותו שבית המשפט יוצא מנקודת הנחה לרעתו של התובע, ועל זה האחרון מוטלת האחריות להביא די ראיות כדי שיטה את הכף לטובתו, לכל הפחות מעל לרף של 50% כפי שנהוג במשפט האזרחי. אם לא עבר רף זה, הנתבע אינו מחויב להשיב. בנוסף, במהלך המשפט, ניתן לזקוף זאת לחובתו של צד, כאשר היה עליו להביא ראיות מסוימות ונמנע מלהביאן.
ככלל, מהותן של תביעות רשלנות היא בכך שהתובע מבקש לפצותו על נזק שנגרם לו כתוצאה מרשלנות הנתבע. במרבית מקרים האלו, ינהג בית המשפט על פי הכלל הבסיסי, האומר "המוציא מחברו עליו הראיה", קרי; הנטל להוכחת עילת התביעה הוא על התובע, ואם בסוף המשפט המאזניים מעוינות (מצב שקול) – התובע יפסיד. לפיכך, על התובע יהיה הנטל להוכיח שמתקיימת עוולת הרשלנות על פי הגדרתה בפקודת הנזיקין. הגדרה זו כוללת מספר יסודות – קיומה של חובת זהירות, קיומה של התרשלות, קיומו של נזק, וקשר סיבתי בין ההתרשלות לבין הנזק. להרחבה בנושא, ראו: עוולת הרשלנות, חובת הזהירות, והתרשלות. סעיפים 38–40 מהווים חריג לכלל הזה, ובהתקיימות התנאים המפורטים בהם, מועבר נטל ההוכחה לעניין יסוד ההתרשלות אל שכם הנתבע, להוכיח שלא התרשל.
ראו גם

עוולת הרשלנות
חובת הזהירות
התרשלות
ניתוח כלכלי של המשפט
לקריאה נוספת > חקיקה

פקודת הנזיקין [נוסח חדש]
חוק העונשין, תשל"ז-1977
לקריאה נוספת > ספרות אקדמית

דני מור, "פקודת הנזיקין בראי 40 שנות פסיקה", הפרקליט ל"ט(2) 344 (תש"ן).
גד טדסקי, דיני הנזיקין, מהדורה 2.
יצחק אנגלרד, "הכלל "הדבר מדבר בעדו" בדיני הנזיקין", תשכ"ז.
יצחק אנגלרד, "מושג הדברים המסוכנים לפי §51 לפקודת הנזיקין והמכונית", הפרקליט כ"ג 434 (תשכ"ז).
רונן פרי, "העברת נטל השכנוע במקרה של נזק שנגרם מדבר מסוכן", עורך הדין 43 (2004).
Salmond on Torts (16th ed.)
A. M. Linden, Canadian Tort Law (4th ed. 1988)
Basil S. Markesinis and Hannes Unberath, "The German Law of Torts" (Hart Publishing, Oxford and Portland, Oregon ,2002
Todd, The Law of Torts in New Zealand, 2nd edition, Brooker's 1997.
לקריאה נוספת > פסיקת בית המשפט העליון

בג"ץ 500/97 חברת מולטימדיה בע"מ נ' משטרת ישראל, פ"ד נב(3) 679.
ע"פ 74/62 צבי פישמן וראובן ונגוש נ' היועץ המשפטי, פ"ד יז(3) 1478.
ע"א 302/67 חברת מפ"י בע"מ ואח' נגד משק אשר אשכנזי ושות' פ"ד כב(1) 211.
ע"א 437/87 צחי כהן (קטין) נ' חברת החשמל לישראל בע"מ, פ"ד מד(1) 807.
ע"א 410/83 פטרולגז חברת הגז הישראלית נ' רחל קאסרו, פ"ד מ(1) 505.
ע"א 285/73 לגיל טרמפולין וציוד ספורט נ' אסתר נחמיאס, פ"ד כט(1) 63.
ע"א 1071/96 עיזבון המנוח אמין פואד אלעבד ואח' נ' מדינת ישראל, תק-על 2006(1) 1746.
ע"א 7877/02 ג'וויליס זיאד נ' חברת החשמל מזרח ירושלים בע"מ, פ"ד נח(2) 279.
ע"א 241/89 ישראליפט (שירותים) תשל"ג בע"מ נ' הינדלי רחל, פ"ד מט(1) 45.
ע"א 206/89 רז נ. בית חולים אלישע בע"מ, פ"ד מז(3) 805.
ע"א 4473/93 יער זאב בע"מ נ' הדסה – חברה ישראלית לביטוח בע"מ, פ"ד נ(1) 866.
ע"א 243/83 עיריית ירושלים נ. גורדון, פ"ד לט (1) 113.
ע"א 9212/99 ציון חברה לביטוח בע"מ נ' מדינת ישראל, פ"ד נו(2) 906.
ע"א 595/88 דניאל אדרי נ' לאון חסקל, פ"ד מז(5) 333.
ע"א 382/59 אפטקה נ' בוסט, פ"ד טו(1) 388.
ע"א 202/76 מדינת ישראל נ' דוד גנור, פ"ד לז(1) 508.
ע"א 564/66; 582/66 נביל כורי נגד יצחק קשס ואח' פ"ד כא(1) 629.
ע"א 448/83 ורדה קורנהויזר ואח' נ' שמואל מלך, פ"ד מב(2) 573.
ע"א 326/88 צימרמן נ' גבריאלוב, פ"ד מו(1) 353.
ע"א 733/77 חנן גיאור נ' זנדר חנן, פ"ד לד(3) 533.
ע"א 132/82 רפאל חסידוב נ' ארנסט ציגלר, מד(2) 388.
ע"פ 3934/90 אמנון אבנת נ' מדינת ישראל, פ"ד מו(1) 1.
לקריאה נוספת > פסיקת בתי משפט מחוזיים ובתי משפט השלום

ת"א (חיפה) 920/99 שלמה יצחק נ' עמותת בית חולים שערי צדק ירושלים, תק-מח 2006(4) 22.
ת"א (תל אביב-יפו) 617/95 חיים מריומה נ' מכתשים מפעלים כימיים בע"מ, תק-מח 2005(1) 10058.
ע"א (ירושלים) 6474/99 גולדשטיין יצחק נ' אווירונים זעירי, תק-מח 2000(3) 713.
ת"א (חיפה) 1365/88 אילן חימו ואסתר חימו נ' ניסים כהן, מקסים כהן, המועצה המקומית עתלית, פ"ד נג(3) 292.
ע"א (תל אביב-יפו) 202/76 מדינת ישראל נ' דוד גנור, פ"ד לז(1) 508.
ת"א (ירושלים) 119/72 נאוה זילברגר את ריכטר נ' האחים זוזובסקי בימ"ס לרהיטים, פ"ד לז(1) 383.
ת"א (חיפה) 1180/91 טובי לוי נ' קיבוץ נחשולים אגודה חקלאית, פ"ד נג(3) 471.
ת"א 1088/94 לריסה גורודוצקי נ' קיבוץ נווה איתן, [פדאור (לא פורסם) 96 (2) 484].
לקריאה נוספת > פסקי דין זרים

Restatement of the Law, 3rd, Torts: Liability for Physical Harm, §20
Rylands v. Fletcher [1868] L.R. 3 H.L. 330
Britton v. Wooten 817 S.W. 2D 443 (1991)
Arnil v. Schnitzer 144 p. 2D 707 (1944)
Sycamore v. Ley (1932) 147 L.T. 342, C.A.
Wylde V. Gregson (1872) 36 J.P.J.O. 52
Robins v. Kennedy and Columb [1931] NZLR 1134
George Graham (1960) Ltd. v. Crawford [1964] NZLR 668
איך יודעים שבא אביב

| --- | --- |
 סינגל בביצוע נירה רבינוביץ'
 מתוך האלבום עוד שירי משחק ושירים לכל השנה
 יצא לאור:  1979
 מקום הקלטה:  תל אביב
 שפה:  עברית
 חברת תקליטים:  גלרון (גלטון)
 כתיבה:  דתיה בן דור
 לחן:  דתיה בן דור
 עיבוד:  בני נגרי
 
"איך יודעים שבא אביב" הוא שיר ילדים ישראלי פופולרי, שנכתב והולחן על ידי דתיה בן דור. השיר מתאר את הסימנים להגעתו של האביב בישראל, הוא נמנה עם שירי פסח, והפך לחלק בלתי נפרד מהתרבות והחוויה הישראלית.
השיר בוצע במקור על ידי נירה רבינוביץ' מתוך האלבום "עוד שירי משחק ושירים לכל השנה" בעיבוד מוזיקלי של בני נגרי.
השיר זכה לחידושים בין היתר על ידי ערוץ ערוץ הופ, חני נחמיאס וג'יין בורדו.
לקריאה נוספת

דתיה בן דור, "איך יודעים שבא אביב", איורים: אלונה מילגרם, הוצאת מודן, ספריית פיג'מה לקטנטנים, 2020
הערות שוליים

↑  איך יודעים שבא אביב, באתר הספרייה הלאומית
דרורה חבקין

| --- | --- |

דרורה חבקין עם ראובן שפר באמצע ושאול ביבר משמאל במרתף מועדון התיאטרון, 1958
 לידה:  3 באוגוסט 1934 חיפה, פלשתינה (א"י) 
 פטירה:  23 באפריל 1995 (בגיל 60) 
 מוקד פעילות:  ישראל 
 עיסוק:  זמרת, מלחינה, פזמונאית ומעבדת מוזיקלית
 שפה מועדפת:  עברית 
 בן או בת זוג:  דב נשרי 
 www.drorahavkin.com
 
דרורה חַבקין (3 באוגוסט 1934 – 23 באפריל 1995) הייתה זמרת, מלחינה, פזמונאית ומעבדת מוזיקלית ישראלית.
ביוגרפיה

חבקין נולדה בחיפה וגדלה בירושלים. היא דור שישי בארץ מצד אמה. סבה, נתן בן ציון חבקין, היה פעיל למען צמחונות, פציפיזם ואספרנטו.
חבקין הייתה מראשוני להקת הנח"ל בתחילת שנות ה-50. לאחר שחרורה מצה"ל למדה באקדמיה למוזיקה ע"ש רובין בירושלים. את שירה הראשון, "לילה טוב", כתבה כתרגיל בקורס להרמוניה, בשנת 1962.
לאורך השנים כתבה, הלחינה ותרגמה להיטים רבים ללהקות צבאיות ולזמרים שונים, ביניהם יפה ירקוני, חוה אלברשטיין, ירדנה ארזי וליאור ייני. בסוף שנות ה-60 הקליטה שני אלבומים של שירי רחוב, שזכו להצלחה רבה. נישאה לדב נשרי, אלוף-משנה בצה"ל ולאחר מכן מנכ"ל החברה לפיתוח חוף אילת (וגרושהּ של העיתונאית דליה למדני). בני הזוג היו הורים לבן ובת, אריאל ושירי, והמשפחה התגוררה בצהלה. ב-1970 התגרשה ממנו ועברה לגור עם דני ליטני ברחוב בן יהודה בתל אביב. השניים גם הופיעו יחדיו ברחבי הארץ.
בעקבות המשבר החברתי שיצרה מלחמת יום הכיפורים הוציאה ב-1974 את האלבום "נגמרה פתאום עוד מלחמה" בו הלחינה ושרה שירים אנטי-מלחמתיים בוטים שכתב עידן סובול בעקבות מלחמת ששת הימים ומלחמת יום הכיפורים בהן השתתף. האלבום לא הצליח מסחרית, ונשכח עד שהועלה לרשת ב-2020 ביוזמת רועי הראבן.
ב-1977 עברה חבקין עם שני ילדיה לאירופה. ב-1984 חזרה מהולנד לישראל וכתבה לחן לשירה של לאה גולדברג "תפילה" עבור ירדנה ארזי. כעבור זמן אובחן אצלה סרטן והיא החלה לרפא את בעצמה בחומרים טבעיים. במקביל עברה לגור בראש פינה. לאחר שהתמחתה בטבעונות פתחה גם חנות טבע. ספרה "על תבלינים וצמחי מרפא" יצא בהוצאת משרד הביטחון בשנת 1995.
באותה שנה נפטרה חבקין באופן פתאומי מדום לב, בגיל 60.
חנות הטבע שפתחה בראש-פינה מנוהלת כיום על ידי בתה, שירי.
דיסקוגרפיה

שירי רחוב; ליווי: מיגאל, דן גורדון ועמי פרנקל, תל אביב: סי.בי.אס., [אוקטובר 1969]. (התוכן: הי יונה [יונה פעמונה]; ידידי החלוץ; הרכבת; בת 16 הייתי; היה היו לי; יש לי רעה; קטרינה הקדושה; תבלול של העין; המכשפה; דוניה; ספר לי; שימי ידך; מה לעשות?; כצפור חפשית; פרחים; התאהבתי בך; יולה לה) (הופעה חיה במועדון "צוותא")
שירי רחוב מס' 2, תל אביב: סי.בי.אס., [1970]. (התוכן: יולה יולה; אהובה לי (פן); לשדה יצא יצאתי; על הרכב; אי דה בים בום; אינקי פינקי; הוי ירוקה (טביב - פנחסי); שי קטן לחייל; כדור בשר; איפה היית; נגני נגני (שיר חתונה); כלא שש; אני יושב לי; ביום אחד ביום בהיר; תישן חביבי; האניות עגנו במלטה (א. רון); היא תלבש קסאוורודקה; יופי היי; הכד השבור; סמרה הופ הופ; אוקרמבה)
נגמרה פתאום עוד מלחמה גלרון, 1977. מילים: עידן סובול.
שירי הרחוב של דרורה חבקין; [עריכה: נחום היימן], 2 תקליטורים, ראשון לציון: אן.אם.סי., 2006.
Tänze aus Israel, Sung by Drora Havkin; Israelisches Volkmusikensemble, München: Calig-Verlag (Rhythmen und Tänze der Völker), [197-?].
Volkstänze aus Israel: mit Tanzbeschreibung; Interpr.: Das Israelisches Volksmusikensemble. Shauli, Uri [Dir.]. Havkin, Dora [voc]; dt. Bearb. der Tanzbeschreibungen: Gerd Kaechele, München: Calig-Verlag (Rhythmen und Tänze der Völker), 1986.
ספרה

על תבלינים וצמחי מרפא; צילום: אריאל נשרי, תל אביב: משרד הביטחון, תשנ"ה 1995.
הערות שוליים

↑  עפרה אליגון, על המשלט יושבת.. ריביירה, 13 במרץ 1973, באתר המוקדש לאליגון; אמיר קמינר, שירת העשבים, ידיעות אחרונות, "זמנים מודרניים", 22 אפריל 2003, באתר של חבקין; רנן נצר, ‏בגלל הרוח, באתר גלובס, 4 במרץ 2010.
↑   בן שלו, "לא סתם מת, מת כגבר": הקאמבק של אלבום המחאה הנשכח משנות ה-70, באתר הארץ, 27 באפריל 2020
↑  Barry Davis, Making peace through Jewish and Arab musical roots, ISRAEL21c, October 3, 2006.
↑  רנן נצר, ‏בגלל הרוח, באתר גלובס, 10 במרץ 2010
↑  נועם שחק, פזמון חוזר | משאלון בזק לדרורה חבקין, מעריב, 4 בדצמבר 1969.
| --- | --- |
בקרת זהויות :  NLI: 987007496192705171  LCCN: n95094245  MusicBrainz: e915cdf7-4e53-4ade-a2a7-d665ace47456  VIAF: 241758330   WorldCat (עם VIAF): 241758330
תסמונת הלב השבור

| --- | --- |

 תחום:  קרדיולוגיה 
 קישורים ומאגרי מידע
 eMedicine:  1513631 
 MeSH:  D054549
 סיווגים
 ICD-11:  BC43.5 
 
תסמונת הלב השבור (נקראת גם טַקוֹצוּבּוֹ קרדיומיופתיה, באנגלית: Takotsubo cardiomyopathy) היא כשל לבבי זמני הנגרם עקב מועקה נפשית חמורה. הלוקים בתסמונת זו מפתחים כאבים בחזה ושינויי א.ק.ג. ולעיתים גם סימני אי ספיקת לב, אלה עלולים לגרום לאבחנה שגויה של אוטם שריר הלב. תפקוד הלב יורד באופן חד והצורה האופיינית היא שחוד הלב והחלקים הסמוכים אליו אינם מתכווצים ורק החלק הבסיסי של הלב מתכווץ.
גורמי המחלה

הסיבות לתסמונת הן ככל הנראה תגובת הלב לרמה גבוהה של הורמוני סטרס (אדרנלין לדוגמה) שמופרשים בתגובה למצב הנפשי. בשלב החריף של המחלה היא עשויה להגיע לכדי סכנת חיים, אך למחלה פוטנציאל הפיך ותפקוד הלב לרוב חוזר לנורמה בתוך שבוע. האירועים שעלולים לגרום למועקה נפשית שתוביל לתסמונת:
מוות פתאומי של אדם אהוב;
פחד שמעוררת אבחנה רפואית מדאיגה;
סבל בעקבות התעללות;
תאונת דרכים;
ניתוח גדול;
גירושים;
גירוש מהבית;
ולעיתים אף אירוע משמח מאוד אך מפתיע.
התסמינים העיקריים

התסמינים העיקריים של תסמונת הלב השבור הם כאב פתאומי ועז בחזה שהוא ביטוי לפרץ של הורמוני לחץ שיכול להיגרם עלי ידי אירוע מלחיץ מבחינה רגשית. הביטויים של התסמונת עשויים לכלול כאבים בחזה וקוצר נשימה, הפרעות בקצב הלב ואפילו מצב קיצוני כמו הלם לבבי, בו תפקוד הלב נחלש עד שאינו מצליח למלא את צורכי הגוף. בניגוד להתקף לב, ברוב המקרים של התסמונת ניתן לטפל ולהחזיר את תפקוד הלב באופן מלא בתוך מספר שבועות. אדם שחווה את התסמונת בעבר נמצא בסיכון נמוך לאירועים חוזרים. למרות השינויים והתלונות הקליניות בתסמונת הלב השבור, לרוב זמן התאוששות הוא מהיר ונע בין ימים ספורים עד שבועות.
התסמינים העיקריים > קריטריונים אבחנתיים

בשנת 2004 נקבעו ארבעה קריטריונים לאבחון תסמונת זו:
אקינזיה או דיסקינזיה זמנית של חוד הלב (או של קטעים אמצעיים) עם הפרעות אזוריות בתפקוד החדר השמאלי, המשתרעות מעבר לפיזור אנטומי של עורק אפיקרדיאלי אחד.
היעדר היצרות של עורק כלילי או בקע חד של רובד טרשת.
שינויים חדשים בתרשים האק"ג (עליית מקטע ST או היפוך גלי T).
היעדר חבלת ראש, דימום תוך-גולגולתי, פאוכרימוציטומה, מחלת היצרות עורקים כליליים, דלקת בשריר הלב או קרדיומיופתיה היפרטרופית.
ההבדל בין אוטם שריר הלב לתסמונת הלב השבור

התסמונת עשויה להיות מאובחנת בטעות כאוטם שריר הלב בגלל התסמינים הדומים, אולם שלא כמו באוטם, בתסמונת הלב השבור אומנם קיימים שינויים מבניים ממשיים בלב, אך לא קיימת עדות לחסימה של עורקי הלב. כאשר בוחנים את פעילות הלב עצמו באמצעות בדיקת אקוקרדיוגרפיה, ניתן לראות אזור מסוים בלב הופך לגדול יותר באופן זמני ויכולת שאיבת הדם נפגעת וירדת.
האבחנה בין התקף לב לבין התסמונת מתבצעת באמצעות הדמיית חדרי הלב, הנעשית או בצנתור או באמצעות אולטרה-סאונד.
הבדיקה מדגימה ירידה בתפקוד הלבבי ואת אותה התרחבות חוד הלב בצורת לוכד תמנונים, אשר העניק לתסמונת את שמה.
תופעה נוספת שמסייעת באבחנה היא שהשינויים במראה ובתפקוד הלב חולפים לחלוטין לאחר מספר שבועות בתסמונת הלב השבור. חשוב לאבחון את התסמונת כיוון ש-1 מתוך 5 הלוקים בתסמונת יפתח סיבוכים, שיעור הדומה לשיעור הסיבוכים מאוטם שריר הלב. סיבוכים אלו, אשר נפוצים יותר בקרב צעירים אשר חוו עקה גופנית, כוללים הפרעות קצב לבביות, אירועים מוחיים ואף מוות. למרות זאת, לאחר חלוף הימים הראשונים, הפרוגנוזה של תסמונת הלב השבור נחשבת לטובה.
היסטוריה

בספרות הרפואית המודרנית התסמונת תוארה לראשונה רק ביפן בשנת 1991. השם טקוצובו ניתן לתסמונת בשל צורתו האופיינית של הלב המזכירה צורה של טקוצובו, כד המשמש ביפן ללכידת תמנונים. גם קודם לכן היו תיאורים של מוות או כשל לב פתאומי בעקבות עקה באנשים ללא מחלת לב ידועה.
בספר בראשית (מה:כו), לאחר שיעקב קיבל את הבשורה כי בנו האובד יוסף עדיין חי, נאמר "וַיָּפָג לִבּוֹ כִּי לֹא הֶאֱמִין לָהֶם". הרמב"ן על פסוק זה מפרש: "ויפג לבו - שנתבטל לבו ופסקה נשימתו כי פסקה תנועת הלב והיה כמת. וזה העניין ידוע בבוא השמחה פתאום והוזכר בספרי הרפואות כי לא יסבלו זה הזקנים וחלושי הכח שיתעלפו רבים מהם בבוא להם שמחה בפתע פתאום כי יהיה הלב נרחב ונפתח פתאום והחום התולדי יוצא ומתפזר בחיצוני הגוף ויאפס הלב בהתקררו והנה נפל הזקן כמת".
הערות שוליים

↑  Satoshi Kurisu, Hikaru Sato, Takuji Kawagoe, Masaharu Ishihara, Tako-tsubo-like left ventricular dysfunction with ST-segment elevation: A novel cardiac syndrome mimicking acute myocardial infarction, American Heart Journal 143, 2002-03-01, עמ' 448–455 doi: 10.1067/mhj.2002.120403
↑  Marilyn S. Cebelin, Charles S. Hirsch, Human stress cardiomyopathy: Myocardial lesions in victims of homicidal assaults without internal injuries, Human Pathology 11, 1980-03-01, עמ' 123–132 doi: 10.1016/S0046-8177(80)80129-8
↑  רמב"ן על בראשית מה כו – ויקיטקסט, באתר he.wikisource.org
| --- | --- |
בקרת זהויות :  GND: 7626309-5  NKC: ph1119369 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פולמוס הרמב"ם

פולמוס הרמב"ם הוא כינוייה של מחלוקת היסטורית בעניין ספרי ודעות הרמב"ם, אשר התקיימה בימי הביניים וזיעזעה את עם ישראל, על חיי הרוח והחברה שלו. המחלוקת שפרצה במאה ה-13 נמשכה כמאה שנה, והתקיימה בכל מרכזי היהדות בעולם. המחלוקת התפרצה בתקופה זאת חמש פעמים, והתמקדה בשני נושאים, דרכו ההלכתית של הרמב"ם ודרכו הפילוסופית.
הפולמוס על דרכו ההלכתית

את דרכו של הרמב"ם כפוסק, הוא סלל בספרו המונומנטלי משנה תורה, החידוש שבספר הוא כתיבתו בצורה של מעין אנציקלופדיה, כאשר ההלכות מסודרות על פי סדר מובנה ומקוטלג. אין בספר דיונים הלכתיים, אלא מוצגים בו פסקי הלכה סופיים, אותם ליקט הרמב"ם, ובמקומות מסוימים אף פסק את ההלכה בעצמו, אך ללא הבאת מקורות לפסיקותיו ההלכתיות. גישה זאת של הרמב"ם הביאה חלק מגדולי ישראל לחלוק עליו, דבר שעורר סבב של מכתבים ואיגרות שהורצו מכל העולם היהודי, כמו כן טענו שהעלים את שמות האמוראים, ואף טענו שפסקיו מנוגעים ולא באים מתוך מסורת הפסיקה היהודית.
בנוסף הדברים שכתב בהקדמתו למשנה תורה:
”כדי שלא יהא אדם צריך לחיבור אחר בעולם בדין מדיני ישראל, אלא יהא חיבור זה מְקַבֵּץ לתורה שבעל פה כולה, עם התקנות והמנהגות והגזירות שנעשו מימות משה רבינו ועד חיבור התלמוד, וכמו שפירשו לנו הגאונים בכל חיבוריהן שחיברו אחר התלמוד. לפיכך קראתי שם חיבור זה "משנה תורה", לפי שאדם קורא בתורה שבכתב תחילה, ואחר כך קורא בזה ויודע ממנו תורה שבעל פה כולה, ואינו צריך לקרות ספר אחר ביניהם”
גרמו למבקרי החיבור לחשוש כי חיבורו של הרמב"ם יביא לזניחת לימוד התלמוד, ויגרום לפשוטי העם שלא להיזקק לתלמידי חכמים, לפסוק הלכה בעצמם, ולבוא לידי טעות.
על דבריהם השיב הרמב"ם בעצמו שדבריו מיועדים "למי שאינו יכול לירד לעומק התלמוד", ולא לבטל את לימוד התלמוד חלילה, לגבי שאלות על תוכן הספר השיב הרמב"ם עשרות תשובות פרטניות.
לאחר מותו של הרמב"ם התחדש הפולמוס על ידי רבי דניאל הבבלי תלמידו של רבי שמואל בן עלי ראש ישיבת בגדד (אשר אף הוא היה ממתנגדי הרמב"ם), אשר שלח את השגותיו לרבי אברהם בן הרמב"ם, בהשגותיו משיג על דרכי החיבור, סתירות מהלכה להלכה וקושיות מן התלמוד שאלותיו נוסחו בצורה מכבדת, אם כי לעיתים בצורה מזלזלת, את השגותיו התלמודיות הקדים לשלוח, בכדי להכין את הקרקע להשגות על דרכו הפילוסופית.
רבי אברהם השיב לו על כל שאלותיו ויישב לו את סתירותיו, לאחר מכן פרסם פירוש על ספר קהלת בו חולק לאורך החיבור על דרך הרמב"ם (ללא אזכור שמו), רבי אברהם נמנע להחרימו בכדי שלא יהיה חילול השם, אך "ראש הגולה רבינו דוד" מחה על כבוד הרמב"ם ונדוהו, רבי דניאל חזר בו מדבריו, התנצל, והותר מנדויו.
הפולמוס על דרכו ההלכתית > המשיגים

הראשונים שהעלו טענות אלו כלפי משנה תורה לרמב"ם, היו הדיין רבי פנחס מאלכסנדריה, ורבי אברהם בן דוד מפושקירה (הראב"ד השלישי).
הדיין רבי פנחס שהיה בקשר עם הרמב"ם העלה טענות כלפי דרכי פסיקתו של הרמב"ם, ושאלות על נקודות פרטניות בחיבור.
הראב"ד השלישי שבגין השגותיו ובפרט על הרמב"ם, כונה גם "בעל ההשגות", היה גדול מאוד בתורתו, שלט בכל מקצועות התורה, והרשה לעצמו להשיג גם על פסקי הרי"ף, ועל פסקיו של רבי זרחיה הלוי בספרו "ספר המאור". הוא השיג השגות ענייניות ואף שכתב אותם בשפה קשה, בכל זאת הכיר בגודל ערך הרמב"ם, וגם הרמב"ם הכיר את גדולתו התורנית של הראב"ד.
רבי דניאל הבבלי מתלמידי רבי שמואל בן עלי ראש ישיבת בגדד.